b'\n_START_ARTICLE_\nCenter, Dom\xc5\xbeale\n_START_SECTION_\nMestni trg in SPB\n_START_PARAGRAPH_\nStrogi center mesta Dom\xc5\xbeale predstavlja Mestni trg z osrednjo Plo\xc5\xa1\xc4\x8dadjo Vele in stanovanjsko poslovni bloki SPB. Na mestnem trgu je Zdravstveni dom Dom\xc5\xbeale in nekdanja blagovnica Vele s plo\xc5\xa1\xc4\x8dadjo in Hala KC v kateri domuje Ko\xc5\xa1arkarski klub Helios. Dom\xc5\xbealski strogi center je poln blokov, lokalov, trgovin in butikov. Nekdaj je bila tu tudi kinodvorana, a \xc5\xbeal je danes center popolnoma neurejen, potreben celovite prenove, Mestni trg in SPB \xc5\xa1e vedno lo\xc4\x8duje cesta, promet je vedno gostej\xc5\xa1i, onesna\xc5\xbeevanje vedno ve\xc4\x8dje, center v vedno slab\xc5\xa1em stanju. \xc5\xbdal so mnogi na\xc4\x8drti o prenovi SPBja v Galerijo nakupov Dom\xc5\xbeale, na\xc4\x8drti o prenovi trgovskega centra Vele s kinodvoranami in zapori ceste \xc5\xa1e vedno neizvedeni.\n_START_SECTION_\nKarantanska cesta\n_START_PARAGRAPH_\nJe dom\xc5\xbealska najlep\xc5\xa1a mestna cesta. Urejena je bila leta 2010. Tu se nahaja Dom upokojencev Dom\xc5\xbeale, dermatolo\xc5\xa1ka ambulanta, fitnes centri, nekaj restavracij in lokalov. Ob Mestnem trgu vodi do Slamnikarske.\n_START_SECTION_\nSlamnikarska cesta\n_START_PARAGRAPH_\nNa njej se nahaja biv\xc5\xa1a tovarna Univerzale, ki jo nameravajo spremeniti v fakulteto. Nasproti je stanovanjsko poslovni objekt Krizant ter mestna avtobusna postaja. Zraven se nahaja \xc5\xa1e del Trgovske \xc5\xa1ole Dom\xc5\xbeale, vrtec in nekaj trgovinic. Je ob Mestnem trgu, povezuje Karantansko in Miklo\xc5\xa1i\xc4\x8devo.\n_START_SECTION_\nKolodvorska cesta\n_START_PARAGRAPH_\nJe edini ostanek starih Dom\xc5\xbeal. Nahaja se tik ob \xc5\xbeelezni\xc5\xa1ki postaji Dom\xc5\xbeale Center (\xc5\xbeelezni\xc5\xa1ka proga Ljubljana - Kamnik) in nasproti Upravne enote Dom\xc5\xbeale. Ob njej je postavljen tudi spomenik padlim borcem, del neke hi\xc5\xa1e pa je Ple\xc4\x8dnikovo delo. Na desni strani se nahaja Po\xc5\xa1ta Dom\xc5\xbeale in \xc5\xa0tudentski servis, ne levi so lokali. Na tej ulici je tudi vsakoletno septembersko sejmarjenje.\n_START_SECTION_\nMiklo\xc5\xa1i\xc4\x8deva ulica\n_START_PARAGRAPH_\nJe stanovanjsko blokovsko naselje, ki vodi od Slamnikarske do ceste Talcev. Sredi\xc5\xa1\xc4\x8de povezuje z edinim dom\xc5\xbealskim hribom \xc5\xa0umberk, kamor me\xc5\xa1\xc4\x8dani radi zahajajo. Tu je ena manj\xc5\xa1a trgovina.\n_START_SECTION_\nCesta Talcev\n_START_PARAGRAPH_\nVodi od \xc5\xa0portnega parka mimo Miklo\xc5\xa1i\xc4\x8deve. Na njej so O\xc5\xa0 Dom\xc5\xbeale-Center, S\xc5\xa0 in Gimnazija Dom\xc5\xbeale, Knji\xc5\xbenica Dom\xc5\xbeale, trgovski center, trgovine, lokali. Tu je bila neko\xc4\x8d slamnikarska tovarna, od katere je \xc5\xa1e danes ostal spominski dimnik. Ob njej se nahaja \xc4\x8ce\xc5\xa1minov park zeleno srce mesta, na levi pa je most \xc4\x8dez Kamni\xc5\xa1ko Bistrico do \xc5\xa0umberka, edinega dom\xc5\xbealskega hriba. Ob Kamni\xc5\xa1ki Bistrici je na levi strani ceste tudi park 88 lip, stanovanjskem naselju ob tem parku ve\xc4\x8dkrat re\xc4\x8dejo Lipice. Nasproti t. i. Lipic je trgovsko sredi\xc5\xa1\xc4\x8de Supernova Dom\xc5\xbeale.\n_START_SECTION_\n\xc5\xa0portni park Dom\xc5\xbeale\n_START_PARAGRAPH_\nSe nahaja v smeri proti Zabor\xc5\xa1tu. Tu so Kopali\xc5\xa1ki bazen Dom\xc5\xbeale, Stadion Dom\xc5\xbeale, Nogometni klub Dom\xc5\xbeale, teni\xc5\xa1ka igri\xc5\xa1\xc4\x8da in pa Diskoteka Life Dom\xc5\xbeale.\n_START_SECTION_\n\xc4\x8cetrtna skupnost Slavka \xc5\xa0landra\n_START_PARAGRAPH_\nCenter mesta je tudi sede\xc5\xbe \xc4\x8detrtne skupnosti, znotraj katere sta tudi Bistra in Zabor\xc5\xa1t.\n_START_SECTION_\nPovezave\n_START_PARAGRAPH_\nOb sredi\xc5\xa1\xc4\x8du mesta so pomembne centralne \xc4\x8detrti Dom\xc5\xbeal, to so Stob, \xc5\xa0tuda, Rodica in stanovanjske Zabor\xc5\xa1t, Bistra, Podre\xc4\x8dje.'